Seks in erotične sanje

Verjetno med nami ni nikogar, ki bi lahko rekel, da med spanjem še nikoli ni imel erotičnih fantazij. Ampak, kaj za vraga pomenijo erotične sanje?

Tudi sama sem že kar nekajkrat sanjala o intimnih zadevah. Včasih celo tako intenzivno, da se mi je vse zdelo popolnoma resnično. Čutila sem njegove dotike, poljube na sebi, kako prodira vame, … bilo je, … Uhhh. Ko sem se prebudila, sem bila pogosto precej razočarana. Najraje bi v trenutku zaspala nazaj in sanjala dalje. Sanjalo se mi je že tudi o različnih rečeh (nepovezanimi s spolnostjo), ki pa bojda opisujejo prav to. Naši možgani, si določene zadeve predstavljajo nekoliko po svoje.

Ali nam simboli v naših sanjah poskušajo kaj povedati?

V erotičnih sanjah se dogajajo stvari, ki nam drugače nikoli nebi prišle na pamet. Dostikrat pomenijo nekaj popolnoma drugega, kot pa si mislimo. V sanjah je zrela, rdeča češnja precej več kot le sadje. Tukaj imajo tuneli, sloni in paradižniki povsem drugačen pomen.

Paradižnik

Radi bi tvegali skok čez plot, ki pa se nebo dobro končal. Paradižnik stoji za strast, ki bo kmalu zažarela.

Poljub

Poljub kaže na uspeh pri drugem spolu. Če koga opazujete pri poljubljanju, kaže to na depresivno razpoloženje zaradi neizpolnjenih želja.

Češnje

Sladke češnje pomenijo čudovito ljubezensko doživetje. Bolj temna je barva, tem bolj goreča je strast.

Slon

V ženskih sanjah je slon simbol za moško moč in potenco. Če jahate na slonu, lahko pričakujete srečo v zvezi.

Tunel

Če v erotičnih sanjah zagledamo tunel, je to kot simbol za željo po odkrivanju – telo ali dušo ljubimca v sanjah.

Objem

Morate paziti na to, koga objemate. Če je to nekdo, ki ga zelo cenite, se lahko pripravite na srečo v ljubezni. Če je kdo drug – pozor!

Zapeljevanje

Če moški misli, da je zapeljal žensko, se mora paziti, ker so okrog njega ljudje, ki ga po krivem obtožujejo.

Oče

V življenju moškega prevzame oče vlogo moškega vzornika. Pri ženskah predstavlja merilo za svoje partnerje.

Seks (splošno)

Želja, da bi se radi nekomu zaupali. Če se seks prekine, imate zadržke, katerih se ne zavedate.

Seks s šefom

Seks s šefom lahko pomeni, da si ženska želi napredovanja, moči. Lahko je pa tudi nasprotno, želi si nekoga ob sebi, ki ima moč.

Samozadovoljevanje

Če se v sanjah samozadovoljujete, pomeni, da iščete tolažbo. Iščete neke vrste pohvalo ali nagrado, ki bi vsem pokazala, da si zaslužite biti tam kjer ste.